Arnold Shvarsenegger, Jonni Depp, Merilin Monro va boshqa jahon kinosi yulduzlarning sevimli rollari (foto)

Mashhurlarning biz yoqtirgan ijrolari hamisha ham ularning shaxsiy qarashlari va arsenalidagi sevimli rollari bilan mos kelavermaydi.
Mettyu Mak-Konaxi

“Janoblar” va “Haqiqiy izquvar” filmlaridagi rollari bilan yaxshi tanish bo‘lgan aktyor Richard Linkleyter tomonidan suratga olingan filmdagi Devid Vuderson rolini eng yaxshi deb hisoblaydi.
Arnold Shvarsenegger

“Terminator”dagi roli bilan mashhur bo‘lgan Arnold o‘zining “Bolalar bog‘chasi politsiyachisi” filmidagi izquvar Jon Kimbl ijrosi bilan faxrlanadi. 1988-yilda suratga olingan “Egizaklar” filmidagi ijro esa aktyor uchun eng yaxshi ko‘rgan ikkinchi qahramon sanaladi.
Jonni Depp

Jonni haqida gap ketganda nima uchundir uni eng yaxshi ko‘rgan ijrosi Jek Chittak bo‘lsa kerak deb o‘ylaydi. Aktyorning o‘zi esa 2000-yilda suratga olingan “Tezkor shou”dagi ijrosini yoqtiradi. Britancha hazil-mutoyibani xush ko‘radigan Depp mazkur serialdagi ishtirokini o‘zining eng katta yutuqlaridan biri ekanligini aytadi.
Kianu Rivz

“Matritsa” va “Jon Uik”? Aslo yo‘q: “Konstantin: Zulmat hukmdori” (2005) filmidagi psixopat-qotil ijrosi Kianu uchun eng sevimli hisoblanadi.
Geri Oldmen

“Beshinchi element, “Leon” singari mashhur filmlarda rol ijro qilganiga qaramay, 1991-yilda suratga olingan “Jon F. Kennedi” filmi Geri uchun eng yaxshi roli hisoblanadi.
Viola Devis

“To‘siqlar” filmidagi roli uchun “Oskar” mukofotiga loyiq deb topilgan aktrisa ushbu mashhur ijrosidan ko‘ra “Qonun va tartib” filmidagi kichik roli bilan ko‘proq faxrlanadi.
Dru Berrimor

“Charli farishtalari” teleseriali yulduzi 1999-yilda Raja Nossel tomonidan suratga olingan filmdagi ijrosini yaxshi ko‘radi. Aktrisa ushbu filmda Josi Geller ismli o‘quvchi qiz rolini ijro qilgan.
Merelin Monro

Afsonaviy aktrisa “Jazda faqat qizlar” filmidagi ijrosidan ko‘ra “Asfaltlangan chakalakzor”dagi rolini yaxshi ko‘rgan. Ta’kidlanishicha, u hech qachon o‘zini kamera ro‘parasida bunchalik erkin his qilmagan.